A Törvényszék 2024. szeptember 11-i ítélete – Sveza Verkhnyaya Sinyachikha és társai kontra Bizottság
(T-2/22. sz. ügy)1
(„Dömping– Oroszországból származó nyírfa rétegelt lemezek behozatala – Végleges dömpingellenes vám – (EU) 2021/1930 végrehajtási rendelet – Kiigazítás – Exportár – Egyetlen gazdasági egység – Bizományi szerződések – Rendes érték – A jutalék alapján dolgozó ügynökéhez hasonló feladatok – Az (EU) 2016/1036 rendelet 2. cikke (10) bekezdésének i) pontja – Értékesítési költségek, igazgatási és egyéb általános költségek – Osztalékok – Ügyviteli költségek – A 2016/1036 rendelet 2. cikkének (6) bekezdése – Érintett termék – A piac felosztása – Okozati összefüggés – Egyéb kártényezők – A 2016/1036 rendelet 3. cikkének (3), (6) és (7) bekezdése”)
Az eljárás nyelve: angol
Felek
Felperesek: Sveza Verkhnyaya Sinyachikha NAO (Verkhnyaya Sinyachikha, Oroszország) és az ítélet mellékletében megnevezett hat másik felperes (képviselők: J. Iriarte Ángel, L. García López, L. Rodríguez Jiménez, F. Rodríguez González és M. Casado Abarquero ügyvédek)
Ellenérdekű fél: Európai Bizottság (képviselő: G. Luengo, R. Pethke és J. Zieliński meghatalmazottak)
Az alperest támogató beavatkozók: Latvijas Finieris AS (Riga, Lettország), Paged Pisz sp. z o.o. (Pisz, Lengyelország) (képviselő: S. Ross ügyvéd)
Tárgy
Az EUMSZ 263. cikken alapuló keresetükkel a felperesek az Oroszországból származó nyírfa rétegelt lemezek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2021. november 8-i (EU) 2021/1930 bizottsági végrehajtási rendelet (HL 2021. L 394., 7. o.) megsemmisítését kérik.
Rendelkező rész
A Törvényszék a keresetet elutasítja.
A Törvényszék a Sveza Verkhnyaya Sinyachikha NAO-t és a mellékletben megnevezett többi felperest kötelezi a költségek viselésére.
____________
1     HL C 84., 2022.2.21.